Diari Oficial de la Generalitat Valenciana


Sumari del DOGV 7788, del 23-05-2016 (2016/3643)

RESOLUCIÓ de 19 de maig de 2016, del director general de Relacions amb les Corts, per la qual es disposa la publicació del conveni d'encàrrec de gestió, pel qual el Ministeri d'Agricultura, Alimentació i Medi Ambient encomana a l'Institut Valencià d'Investigacions Agràries (IVIA), per a la realització dels treballs relacionats amb els preceptius exàmens tècnics d'identificació varietal de cítrics i fruiters de les espècies: bresquillera (varietats primerenques i extraprimerenques), prunera japonesa, albercoquer, caqui, magraner i nispro, per al Registre de Varietats Vegetals.
------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   7788

Data del DOGV
:   23-05-2016

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2016/3643


Data del document
:   19-05-2016

Organisme emissor
:   Presidència de la Generalitat

Tipus de document
:   Resolució

RESOLUCIÓ de 19 de maig de 2016, del director general de Relacions amb les Corts, per la qual es disposa la publicació del conveni d'encàrrec de gestió, pel qual el Ministeri d'Agricultura, Alimentació i Medi Ambient encomana a l'Institut Valencià d'Investigacions Agràries (IVIA), per a la realització dels treballs relacionats amb els preceptius exàmens tècnics d'identificació varietal de cítrics i fruiters de les espècies: bresquillera (varietats primerenques i extraprimerenques), prunera japonesa, albercoquer, caqui, magraner i nispro, per al Registre de Varietats Vegetals. [2016/3643]  
  
El Ministeri d'Agricultura, Alimentació i Medi Ambient i l'Institut Valencià d'Investigacions Agràries (IVIA) han subscrit, prèvia tramitació reglamentaria, el dia 18 d'abril de 2016, el conveni d'encàrrec de gestió pel qual el Ministeri d'Agricultura, Alimentació i Medi Ambient encomana a l'Institut Valencià d'Investigacions Agràries (IVIA), per a la realització dels treballs relacionats amb els preceptius exàmens tècnics d'identificació varietal de cítrics i fruiters de les espècies: bresquillera (varietats primerenques i extraprimerenques), prunera japonesa, albercoquer, caqui, magraner i nispro, per al Registre de Varietats Vegetals.  
En compliment del que establix l'article 8.2 de la Llei de Règim Jurídic de las Administracions Públiques i del Procediment Administratiu Comú procedix la publicació en el Diari Oficial de la Comunitat Valenciana del conveni esmentat, que ha quedat inscrit en el Registre de Convenis de la Generalitat amb el número 332/2016 i que figura com a annex d'esta resolució.  
  
València, 19 de maig de 2016.- El director general de Relaciones amb les Corts: Antonio Torres Salvador.  
  
  
Conveni d'encàrrec de gestió, pel qual el Ministeri d'Agricultura, Alimentació i Medi Ambient encarrega a l'Institut Valencià d'Investigacions Agràries la realització dels treballs relacionats amb els preceptius exàmens tècnics d'identificació varietal de cítrics i fruiters de les espècies: bresquillera (varietats primerenques i extraprimerenques), prunera japonesa, albercoquer, caqui, magraner i nispro, per al registre de varietats vegetals.  
  
A Madrid i Moncada (València), 18 d'abril de 2016  
  
Reunits  
D'una part, Carlos Cabanas Godino, secretari general d'Agricultura i Alimentació, del Ministeri d'Agricultura, Alimentació i Medi Ambient, d'ara en avant MAGRAMA, en virtut del Reial Decret 319/2014, de 5 de maig, (BOE 06.05.2014), pel qual es disposa el seu nomenament, que actua en representació de l'esmentat ministeri i de conformitat amb l'article 1c de l'Ordre AAA/838/2012 de 20 d'abril, sobre delegació de competències del MAGRAMA, modificada per l'Ordre AAA/1402/2012, de 19 de juny.  
I d'una altra, Elena Cebrián Calvo, consellera d'Agricultura, Medi Ambient, Canvi Climàtic i Desenvolupament Rural; i presidenta de l'Institut Valencià d'Investigacions Agràries, entitat autònoma de la Generalitat, amb domicili en carretera Moncada'Náquera, km. 4,5, a Moncada, 46993 València, que actua en nom i representació d'aquest, basant-se en les atribucions contingudes en la Llei 4/1991, de la Generalitat de 13 de març, de creació com a entitat autònoma de l'IVIA (Diari Oficial de la Generalitat Valenciana, número 1506, de 18.03.1991); i en l'article 8, apartat 2, del Decret 233/1991, de 9 de desembre, del Consell pel qual s'aprova el seu reglament (Diari Oficial de la Generalitat Valenciana, número 1700, de 10.01.1992) i facultada per a la subscripció del present Conveni en virtut de l'Acord del Consell de data 15 d'abril de 2016.  
Ambdues parts es reconeixen entre si la capacitat legal suficient per a obligar-se en aquest acte, i a aquest efecte:  
  
EXPOSEN  
Primer. Que el Reial Decret 401/2012, de 17 de febrer, pel qual es desplega l'estructura orgànica bàsica del MAGRAMA, estableix, en l'article 8, punt 2, apartat e, que a la Subdirecció General de Mitjans de Producció Agrícoles i Oficina Espanyola de Varietats Vegetals, adscrita a la Direcció General de Produccions i Mercats del MAGRAMA, li correspon desenvolupar les competències del departament en matèria de control de la producció, importació, certificació i comercialització de llavors i plantes de viver, la protecció d'obtencions vegetals, i la inscripció de varietats a través dels registres de varietats protegides i de varietats comercials, així com l'aplicació dels sistemes internacionals de certificació i comercialització de llavors, plantes de viver i materials de certificació. L'Oficina Espanyola de Varietats Vegetals (d'ara en avant OEVV), integrada en aquesta subdirecció general, assumeix aquestes tasques  
Segon. Que de conformitat amb la Llei 3/2000, de 7 de gener, de Règim Jurídic de la Protecció de les Obtencions Vegetals i la Llei 30/2006, de 26 de juliol, de llavors i plantes de viver i recursos fitogenètics, s'estableix que prèviament a la concessió del títol d'obtenció vegetal i la seua inscripció en el Registre de Varietats Comercials, d'ara en avant RV, tota varietat serà sotmesa a un examen tècnic. L'examen tècnic serà realitzat sota la responsabilitat del MAGRAMA, que podrà dur-lo a terme directament o mitjançant un acord amb les comunitats autònomes o altres institucions espanyoles o estrangeres que desenvolupen tasques semblants.  
Tercer. Que, l'OEVV és «oficina d'examen» quant a la protecció comunitària d'obtencions vegetals per a diverses espècies vegetals, conforme a l'article 55 del Reglament (CE) 2100/94, del Consell, de 27 de juliol. Per tant, l'Oficina Comunitària de Varietats Vegetals, d'ara en avant OCVV, pot encarregar a l'OEVV la realització d'exàmens tècnics per a les varietats que han sol·licitat protecció comunitària.  
Quart. Que per a tramitar els procediments d'inscripció en els registres de varietats, cal realitzar un examen tècnic de comparació amb la col·lecció de referència o els testimonis que es determinen, d'acord amb el protocol tècnic de l'OEVV per a cada espècie, tenint en compte les especificacions internacionals de la Unió Internacional per a la Protecció de les Obtencions Vegetals (d'ara en avant UPOV) i l'OCVV.  
  
Cinqué. Que per a la realització dels exàmens tècnics, cal disposar d'una ubicació adequada, així com de la col·lecció de referència o dels testimonis anteriorment citats i dels mitjans humans i materials adequats i també de la suficient agilitat de contractació, compres i gestió que requereixen els treballs de camp en les seues èpoques crucials i que aquestes condicions no es compleixen en l'actual estructura de l'OEVV del MAGRAMA.  
Sisé. Que l'IVIA, a través de la Unitat d'Examen Tècnic d'Identificació Varietal, d'ara en avant UETIV, disposa dels mitjans humans i materials, així com una ubicació agroclimàtica adequada i d'experiència en la matèria, per a realitzar els exàmens tècnics de les espècies de cítrics i fruiters de les espècies: bresquillera (varietats primerenques i extraprimerenques), albercoquer, prunera japonesa, caqui, magraner i nispro. Aquesta Unitat ha realitzat exàmens tècnics d'aquestes espècies per a l'OEVV, i així consta en el Reglament General del Registre de Varietats Comercials (Ordre AAA/1170/2013, de 21 de juny i modificacions) i en el Reglament de protecció d'obtencions vegetals (RD 1260/2005, de 21 d'octubre i modificacions). A més, aquest centre ha sigut homologat per l'OCVV com a centre d'assajos per a: cítrics, bresquillera (varietats primerenques i extraprimerenques), albercoquer, prunera japonesa, caqui, magraner i nispro.  
Seté. Que la realització de l'examen tècnic té una duració de quatre anys per a les espècies fruiteres i de cinc anys per als cítrics, d'acord amb els protocols d'examen aprovats per l'Oficina Comunitària de Varietats Vegetals, la qual cosa implica que cada any, en la parcel·la de l'examen de l'IVIA, es troben plantades varietats de primer any, segon, etc. Cal, per tant, que la UETIV de l'IVIA continue els seus treballs any rere any fins a tindre descrits, per a cada varietat, tots els caràcters del protocol d'examen en vigor, que vénen detallats en els annexos del Reglament 170/2011, d'11 de febrer, pel qual s'aprova el Reglament general del registre de varietats comercials i es modifica el Reglament general tècnic de control i certificació de llavors i plantes de viver, d'ací la necessitat d'ampliar al màxim la duració del conveni.  
Huité. Que la partida pressupostària 60.92.511X.237.65 resulta aplicable a les activitats descrites en les clàusules del conveni, tal com es reflecteix en la «fitxa de descripció de línies d'acció i proposta de programa» P202, pàgina 4, objectiu 1.4.1. Registres de varietats vegetals, que afirma que el principal objectiu és l'autorització o denegació de la inscripció d'una varietat en el Registre de Varietats Comercials i/o en el Registre de Varietats Protegides. Només les varietats que han passat l'examen tècnic realitzat per la UETIV de l'IVIA amb resultat positiu s'inscriuen en algun dels registres mencionats.  
  
En virtut d'això, ambdues parts acorden la subscripció del present conveni, de conformitat i amb subjecció a les següents  
  
CLÁUSULES  
  
Primera. Objecte  
L'objecte d'aquest encàrrec de gestió és la realització dels preceptius exàmens tècnics d'identificació varietal de cítrics, bresquillera (varietats primerenques i extraprimerenques), albercoquer, prunera japonesa, caqui, magraner i nispro d'acord amb els protocols aprovats per l'OCVV, a falta d'això per les recomanacions («guidelines») de la UPOV, i en absència d'aquestes pel protocol de l'OEVV. OEVV.  
Els preceptius exàmens objecte de l'encàrrec es realitzaran en els camps i instal·lacions de l'IVIA. Aquests treballs no implicaran, en cap cas, cessió de la titularitat de la competència, i serà responsabilitat del MAGRAMA dictar els actes o les resolucions que siguen necessaris per a l'activitat objecte de l'encàrrec.  
La UETIV realitzarà els treballs tècnics citats, segons el Pla de Treball que s'arreplega en l'annex 2 del present conveni de col·laboració.  
  
  
Segona. Actuacions de l'IVIA  
L'IVIA es compromet a realitzar les actuacions següents:  
- Realitzar tots els treballs de camp i laboratori, manteniment de les col·leccions de referència, etc., seguint els protocols establits en l'annex 2.  
Elaborar els informes que resulten necessaris, durant el període de duració del conveni, amb les dades, els resultats i les conclusions finals dels assajos i anàlisis realitzats, que seran remesos a l'OEVV, en el termini més breu possible després de la seua finalització, i sempre dins dels terminis establits en l'annex 2. Així mateix, elaborar un informe de l'exercici, amb el resum de les dades, resultats i conclusions dels assajos i anàlisis realitzats en aqueix exercici, i remetre'ls a l'OEVV, un mes abans del fi de cada exercici pressupostari.  
- Participar amb l'OEVV, quan aquesta ho sol·licite, en aquells fòrums nacionals, comunitaris o internacionals que es consideren necessaris, en els quals puguen debatre's determinats aspectes relacionats amb l'execució dels exàmens tècnics.  
Assegurar la confidencialitat de les informacions proporcionades per l'OEVV, així com dels assajos i els resultats obtinguts en els assajos, excepte autorització prèvia i expressa de l'OEVV, per a la seua divulgació i abstindre's d'efectuar declaracions públiques o divulgar opinions relacionades amb els aspectes jurídics, tècnics o d'una altra índole en matèria de registre de varietats que són competència exclusiva del MAGRAMA o de l'OCVV segons els casos.  
- Assegurar la custòdia del material vegetal, proporcionat en virtut del present conveni, limitant el seu ús a la realització de l'examen tècnic, en les condicions especificades en l'annex 2.  
Assegurar que la cessió de qualsevol material vegetal relacionat amb les activitats objecte del present conveni serà tractat d'acord amb la política de l'Oficina Europea de Varietats Vegetals sobre estatus del material vegetal emprat per a l'examen DHE i de la legislació nacional i internacional vigent en matèria de propietat de les obtencions vegetals.  
  
Sotmetre's a les auditories de l'OCVV i de l'OEVV d'acord amb la norma i sistema de gestió de la qualitat d'ambdues institucions i garantir el compliment dels aspectes que aquests preveuen.  
Que el personal que participe directament en la realització dels assajos DHE no es trobe involucrat en programes d'obtenció de varietats de les espècies incloses en l'àmbit del present conveni i garantir l'absència de conflictes d'interessos en els procediments d'examen DHE en què intervinga la UETIV.  
Resoldre les no conformitats resultants de les auditories efectuades per l'OEVV o per l'OCVV d'acord amb les seues respectives normes de qualitat.  
Limitar l'accés als camps d'assaig del personal no relacionat amb la seua execució, excepte amb l'autorització prèvia expressa de l'OEVV, la qual determinarà l'abast i les condicions en què la visita ha de ser realitzada.  
Prestar assistència tècnica, a requeriment de l'OEVV i en col·laboració amb aquesta, en matèries relacionades amb aquest conveni, per a casos de contravenció de drets, elaboració d'informes, alçament d'actes i peritatge en casos d'infraccions dels drets de l'obtentor  
  
Tercera. Actuacions del MAGRAMA  
El MAGRAMA a través de l'OEVV realitzarà les operacions següents:  
Dur a terme i gestionar totes les relacions directes amb els sol·licitants de Registre de varietats i en especial la informació sobre les condicions d'inscripció, la mostra de material vegetal i el procediment de registre.  
Remetre, a la UETIV, tota la informació de les sol·licituds de registre rebudes, denominacions varietals acceptades, sol·licitud d'examen o informe de l'OCVV, necessària per a la correcta execució dels treballs a realitzar.  
- Fixar i facilitar els criteris i protocols a utilitzar en els treballs i participar en el seguiment d'aquests. Aquesta participació es durà a terme per mitjà de visites periòdiques per tècnics especialistes de l'OEVV i reunions relacionades amb l'execució dels treballs.  
- Utilitzar els resultats dels treballs relatius a l'examen tècnic per a la resolució dels expedients d'inscripció de varietats, així com per a qualsevol altre ús que puga ser d'utilitat.  
- En qualsevol dels casos, la informació i els resultats que resulten dels treballs realitzats en aplicació d'aquest conveni, tindran caràcter confidencial i seran d'ús exclusiu de l'OEVV.  
- En el cas de publicacions, es farà constar la realització conjunta dels treballs per l'OEVV i l'IVIA.  
- En tot cas, l'IVIA només podrà difondre la informació i resultats que resulten dels treballs realitzats amb autorització prèvia i expressa de l'OEVV.  
  
Quarta. Obligacions de les parts  
1. Obligacions de l'IVIA  
Disposar del personal, material i recursos necessaris, ja siga de forma directa o indirecta, per a realitzar els treballs d'examen tècnic de varietats com s'indica en la clàusula segona i l'annex 2.  
2. Obligacions del MAGRAMA  
Transferir a l'IVIA les anualitats del pressupost amb un màxim de quatre-cents dènou mil huit-cents huitanta-dos euros amb vint-i-quatre cèntims (419.882,24 ?) a càrrec fe la partida pressupostària 18.36.499Z.002.78, o a la que puga substituir-la en les corresponents lleis de pressupostos generals de l'Estat per als anys corresponents.  
  
  
Cinquena. Pressupost i finançament  
Els treballs començaran després de la firma del present conveni i s'abonaran després de la certificació d'aquests pel cap de l'Àrea de Plantes de Viver i Recursos Fitogenètics. Els treballs i la documentació es realitzaran i entregaran d'acord amb el que estableix l'annex 2.  
  
Les anualitats podran abonar-se en dos terminis una vegada verificats els treballs realitzats i detallats en la memòria. El segon termini de l'anualitat s'abonarà abans de finalitzar l'any en curs.  
La quantia de cada pagament parcial anual podrà variar, en funció dels treballs entregats, sense sobrepassar en cap cas, la quantia màxima establida en el pressupost per a l'anualitat que corresponga.  
  
Anualitat Total anual (?)  
5541 132.167,94  
0279 511.901,65  
7504 534.833,65  
Total conveni 419.882,24  
  
  
La quantia de l'anualitat de 2016 ascendeix a: cent trenta-sis mil cent seixanta-sis euros amb noranta-quatre cèntims (136.166,94 ?). La quantia de cada una de les restants anualitats (2017 i 2018) ascendeix a cent quaranta-un mil huit-cents cinquanta-set euros amb seixanta-cinc cèntims (141.857,65 ?).  
Les partides anuals s'ingressaran, per mitjà de transferència bancària, en el compte corrent que indique l'IVIA.  
  
Sisena. Comissió de seguiment i control  
Es crea una comissió de seguiment i control, a fi que es resolguen els problemes d'interpretació i compliment que puguen plantejar-se respecte del present conveni d'encàrrec de gestió.  
La comissió de seguiment i control estarà constituïda per dos membres: un designat pel MAGRAMA i un altre designat per l'IVIA.  
  
Seran aplicables a l'actuació d'aquesta comissió les normes de constitució i actuació dels òrgans col·legiats establits en la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Aquesta comissió es reunirà almenys una vegada a l'any i, en tot cas, quan una de les parts firmants del present conveni ho sol·licite.  
  
  
Setena. Duració, causes d'extinció i modificació  
El conveni de l'encàrrec de gestió serà efectiu des de la firma del present conveni i sempre després de l'1 de gener de 2016 i la seua duració s'estableix fins al 31 de desembre de 2018, llevat que el MAGRAMA estime extingir-la per raons d'interés general.  
El present conveni d'encàrrec de gestió podrà ser modificat de mutu acord entre les parts, per mitjà de subscripció de l'oportú acord de modificació, que haurà de ser subscrit amb anterioritat a l'expiració del seu termini de duració.  
Així mateix, el present conveni quedarà sense efecte per alguna de les causes següents:  
a) Pel mutu acord entre les parts.  
b) Impossibilitat acreditada o sobrevinguda de compliment dels compromisos adquirits per motius aliens a la voluntat de les parts.  
La denúncia o extinció, si és procedent, del conveni no eximirà les parts del compliment dels compromisos adquirits fins a la data d'efectes de la denúncia o extinció.  
  
Huitena. Jurisdicció competent  
El present conveni té naturalesa administrativa, i li és aplicable el que expressa l'article 15 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú.  
Aquest conveni queda exclòs de l'àmbit d'aplicació del Reial Decret Legislatiu 3/2011, de 14 de novembre, pel qual s'aprova el Text Refós de la Llei de Contractes del Sector Públic, d'acord amb el que disposa esta norma en l'article 4.1.c. No obstant això, li són aplicables els principis d'aquesta per a resoldre els dubtes i les llacunes que s'hi puguen presentar.  
La resolució de les diferències d'interpretació i compliment que puguen sorgir en la seua execució correspondrà a la comissió de seguiment. A falta d'acord seran resoltes d'acord amb el que preveu la Llei 29/1998, de 13 de juliol, reguladora de la jurisdicció contenciosa administrativa.  
  
I perquè així conste i en prova de conformitat amb allò que s'ha exposat, ambdues parts firmen el present conveni d'encàrrec de gestió, per triplicat exemplar, en el lloc i la data al principi indicats.  
  
Pel Ministeri d'Agricultura, Alimentació i Medi Ambient: Carlos Cabanas Godino.  
Per l'Institut Valencià d'Investigacions Agràries: Elena Cebrián Calvo.  
  
  
ANNEX 1  
Pressupost per al conveni d'encàrrec de gestió per a la realització dels treballs relacionats amb els exàmens tècnics d'identificació varietal de cítrics i fruiters (nispro, caqui, magraner, bresquillera primerenca, prunera japonesa i albercoquer) per al registre de varietats vegetals (2016-2018) a l'Institut Valencià d'Investigacions Agràries (IVIA)  
  
El pressupost d'execució d'aquests treballs, que començaran després de la firma del present conveni, ascendeixen pels tres anys a un total de quatre-cents dènou mil huit-cents huitanta-dos euros amb vint-i-quatre cèntims (419.882,24 ?), a càrrec de l'aplicació pressupostària 11.40.993P.106.42, dels Pressupostos Generals de l'Estat, d'acord amb la distribució següent:  
  
Anualitat Total anual (?)  
3162 307.062,94  
6468 174.181,65  
9468 207.487,65  
Total conveni 419.882,24  
  
  
La quantia de l'anualitat de 2016 ascendix a: cent trenta-sis mil cent seixanta-sis euros amb noranta-quatre cèntims (136.166,94 ?). La quantia de cada una de les restants anualitats (2017 i 2018) ascendeix a cent quaranta-un mil huit-cents cinquanta-set euros amb seixanta-cinc cèntims (141.857,65 ?).  
  
PRESSUPOST 2016  
  
1. Manteniment   
Cítrics 9.400,00  
Bresquillera 3.667,86  
Prunera japonesa 1.484,99  
Albercoquer 756,01  
Caqui 897,02  
Magraner 668,39  
Nispro 436,99  
Total 17.311,26  
   
2. Informes   
Nre. informes 212,00  
Preu informe (?) 560,64  
Total informes 7848-1970 614.855,68  
   
Total 7108 151.448,94  
  
  
  
PRESSUPOST 2017 I 2018 (cada anualitat)  
  
1. Manteniment   
Cítrics 12.100,00  
Bresquillera 5.239,80  
Prunera japonesa 1.841,39  
Albercoquer 1.091,26  
Caqui 1.242,01  
Magraner 890,99  
Nispro 596,52  
Total 23.001,97  
   
2. Informes   
Nre. informes 212,00  
Preu informe (?) 560,64  
Total informes 118.855,68  
   
Total pressupost anual durant 2477-4453 062.857,65  
  
  
ANNEX 2  
Descripció dels treballs i documentació  
  
1. Protocol d'actuació  
Per a la realització dels exàmens tècnics se seguirà el següent procediment de treball:  
1. Responsables tècnics: cada una de les parts designarà un responsable tècnic per al seguiment de les activitats del pla de treball per a cada grup d'espècies. L'intercanvi de documentació entre les parts es realitzarà a través dels responsables designats o persones delegades per aquests, que en tot cas, constaran en el manual de qualitat de l'OEVV i en el document descriptiu inclòs en el Sistema de Gestió de la Qualitat del centre d'assajos.  
2. Sol·licituds de registre: l'OEVV remetrà al centre d'assaig les sol·licituds de registre rebudes, tant dels registres nacionals com de les rebudes de l'OCVV. També es comunicarà al centre d'assajos les sol·licituds retirades pel sol·licitant i les que s'hagen arxivat per qualsevol causa, tant de l'OEVV com de l'OCVV.  
3. Recepció de material vegetal per a l'examen tècnic: en el centre d'assajos es realitzarà l'entrada del material vegetal enviat per a l'examen tècnic i es procedirà al seu registre. Posteriorment, es procedirà a la comprovació que el material entregat reuneix les condicions fixades en el protocol tècnic de l'OEVV, en especial respecte a terminis, qualitat exterior, identificació i sanitat per a aqueixa espècie.  
Quan el material entregat no complisca les condicions fixades, el centre d'assajos comunicarà la incidència immediatament a l'OEVV. L'OEVV consultarà prèviament amb els tècnics del centre d'assajos i decidiran sobre l'admissió o rebuig del material.  
En el cas de sol·licituds de l'OCVV, el centre d'assajos comunicarà la incidència immediatament a l'OEVV, i aquesta sense dilació, la transmetrà a l'OCVV, la qual decidirà sobre l'admissió o el rebuig del material.  
El rebuig motivat d'una mostra serà comunicat, per l'OEVV, a l'interessat, el qual disposarà d'un termini d'un mes per a retirar la mostra. Passat aquest termini, la mostra serà destruïda. En tot cas, si el rebuig és degut a motius sanitaris la mostra es destruirà immediatament.  
  
El material rebut en condicions acceptables s'emmagatzemarà de forma adequada fins a la seua plantació o empelt, que es realitzarà en el termini més breu possible.  
4. Registre d'entrades: en el centre d'examen es portarà un «llibre de registre d'entrades» per cada espècie. En aquest llibre figuraran, almenys, les dades següents:  
- Varietat.  
- Registre d'origen: Registre de Varietats Comercials (RVC), Registre de Varietats Protegides (RVP) i Registre de l'OCVV.  
- Núm. de referència de la sol·licitud.  
- Sol·licitant.  
- Data recepció del material.  
- Observacions/incidències.  
Figuraran en el llibre les varietats de les quals el centre d'examen haja rebut, des de l'OEVV, còpia de sol·licitud (vegeu punt 2), encara que no s'haja rebut el material vegetal corresponent. En el cas de no rebre material, s'hi anotarà aquest fet com a incidència.  
5. Informe preliminar: el centre d'assajos remetrà en el termini de set dies, comptats des de la data de recepció de la sol·licitud, un informe preliminar bilingüe (anglés/espanyol), segons model fixat per l'OEVV. El termini de recepció de sol·licituds està fixat segons l'espècie en els protocols aprovats per l'OCVV o a falta d'això per les recomanacions de la UPOV.  
6. Informe d'entrades: el centre d'assaig remetrà, dins dels deu dies següents a partir de la data límit de recepció del material, una còpia del llibre de registre d'entrades de l'exercici, que es denominarà «Informe d'entrades de material», en què constaran el material entregat per a cada sol·licitud dels tres registres mencionats. L'absència d'entrega de material vegetal d'una sol·licitud, constarà en el llibre de registre d'entrades com a «material no entregat». El termini de recepció de material està fixat segons l'espècie en els protocols aprovats per l'OCVV o a falta d'això per les recomanacions de la UPOV.  
  
7. Llista de varietats a assajar: en el mateix termini descrit en el punt 6, per a remetre l'informe d'entrades, el centre d'assaig remetrà una relació, per espècie, de totes les varietats que vagen a ser objecte d'assaig en l'exercici corresponent, que comprendrà:  
a) Varietats de primer any d'estudi.  
b) Varietats que hagen començat el seu estudi en anys anteriors.  
c) Varietats més pròximes de la col·lecció de referència que calga assajar per a la seua comparació amb les varietats a estudiar.  
d) Varietats a incloure en la col·lecció de referència.  
e) Varietats imprevistes: extraordinàriament, es podran estudiar aquelles varietats que per circumstàncies imprevistes, calga incloure en l'examen DHE i que el material s'haja rebut fora dels terminis establits en la legislació per a l'entrega del material, amb l'acord previ entre l'IVIA i l'OEVV.  
Aquesta relació es denominarà «Llista de varietats a assajar» i contindrà, almenys, les dades següents:  
- Varietat.  
- Número de registre (RVC, RVP i OCVV) o col·lecció de referència, la qual cosa corresponga.  
- Sol·licitant  
8. Parcel·la d'assaig: en el moment adequat, el material rebut es plantarà o empeltarà en la parcel·la d'assaig per a la seua observació. Les plantes seran cultivades en les millors condicions, aplicant les tècniques i els tractaments necessaris per a disposar de plantes adequades per a realitzar les observacions de l'examen tècnic.  
9. Confidencialitat: l'accés als camps d'assaig estarà limitat al personal relacionat amb la seua execució, excepte amb l'autorització prèvia expressa de l'OEVV, la qual determinarà l'abast i les condicions en què la visita ha de ser realitzada. En cap cas, personal alié a l'execució dels treballs podrà prendre fotografies, realitzar mesuraments, prendre material vegetal o efectuar qualsevol acte relacionat amb l'examen tècnic.  
  
Les plantes no tindran informació visible sobre la seua denominació varietal o cap altre signe identificatiu que la relacione amb la sol·licitud de registre.  
El material vegetal rebut pel centre d'examen es considerarà en depòsit, amb l'únic fi de realitzar l'examen tècnic i la seua posterior conservació en la col·lecció de referència. La presa de mostres d'aquest només es permet per als treballs de l'examen tècnic i per a qualsevol altre fi necessitarà permís de l'obtentor i de l'OEVV.  
10. Col·lecció de referència: el centre d'assaig mantindrà adequadament la col·lecció de referència, a la qual s'aniran incorporant totes les entrades de varietats sol·licitades. Serà responsabilitat del centre d'assajos incorporar a la col·lecció de referència les varietats que hagen de formar-ne part, d'acord amb els criteris establits per l'OCVV, que hauran d'incorporar-se d'ofici.  
11. Examen de la varietat: les observacions de la varietat, presa de dades dels caràcters, nivells d'expressió i metodologia es realitzaran d'acord amb el protocol tècnic aprovat per l'OCVV, en absència d'aquest per les recomanacions tècniques («TG») de la Unió Internacional per a la Protecció de les Obtencions Vegetals (UPOV), o a falta d'això, pel protocol aprovat per l'OEVV.  
Es prendran fotografies digitals de les característiques més importants de totes les varietats en, almenys, els següents estadis:  
- Fruit sencer, en tres posicions  
- Fruit seccionat  
- Fulles  
Les fotografies tindran format i fons homogenis, i seran seleccionats d'acord amb l'OEVV. En cada fotografia del fruit figurarà una escala de mesura i el nom de la varietat.  
Quan l'OEVV reba alguna sol·licitud per a la realització d'observacions en plantes adultes existents a Espanya i diferents de les de la parcel·la d'examen, aquesta remetrà la sol·licitud al centre d'assaig que, quan siga tècnicament viable, s'encarregarà de dur a terme les esmentades observacions i presa de dades.  
En aquest cas, en la realització d'observacions de plantes adultes, qualsevol incidència que afecte o impedisca la presa de dades o la realització de l'examen tècnic es comunicarà immediatament a l'OEVV. Aquests mesuraments només seran efectuats si s'ha rebut el material vegetal pel centre d'assajos. En cap cas, la presa de dades en plantes adultes substituirà la presa de dades de la mostra oficial en la parcel·la d'examen de dos cicles de fructificació. Els costos que genere el desplaçament, la manutenció o qualsevol altre, a causa de la realització d'observacions en plantes adultes serà per compte del sol·licitant.  
12. Remissió de l'informe d'exercici: el centre d'examen remetrà a l'OEVV un «informe d'exercici», abans del 30 de novembre, que comprendrà la informació següent:  
12.1. Informe de la situació dels treballs realitzats. Es denominarà «informe de situació» i contindrà, almenys, les dades següents:  
- Centre d'examen.  
- Espècie.  
- Informe de situació de l'exercici.  
· Varietat.  
· Núm. de referència de la sol·licitud.  
· Sol·licitant.  
· Data plantació en parcel·la examen.  
· Incidències i Observacions en la parcel·la d'examen.  
· Exercicis en què s'han realitzat observacions morfològiques.  
· Exercici de finalització de l'examen.  
En aquesta relació s'inclouran també aquelles varietats que, per inscripció d'ofici, inscripció provisional o per qualsevol altra causa, no hagen sigut objecte d'una sol·licitud de part però hagen sigut objecte de treballs de descripció i examen.  
12.2. Informe provisional de totes les varietats estudiades i a les que no corresponga l?«informe final DHE». Aquest «informe provisional» s'ajustarà al model oficial fixat per l'OEVV, bilingüe, en anglés i espanyol. A més, contindrà la informació següent: desenvolupament de l'assaig, incidències succeïdes i possibles retards en l'entrega de l'informe final.  
12.3. Informe final de l'examen tècnic de distinció, homogeneïtat i estabilitat, que es denominarà «informe final DHE», de les varietats que han finalitzat el seu període d'observacions, d'acord amb el model oficial fixat per l'OEVV, bilingüe, en anglés i espanyol. Aquest «informe final DHE» es podrà enviar independentment de l?«informe d'exercici», en el cas que haja conclòs l'estudi de la varietat abans del 31 de maig de l'any en curs.  
Una vegada conclòs l'examen tècnic amb resultat positiu, el centre d'assajos emetrà un informe final que constarà de tres elements:  
- Informe DHE: en què el responsable de l'assaig certificarà que la varietat és distinta, homogènia i estable. Es realitzarà d'acord amb el model que corresponga: OCVV, UPOV o OEVV.  
- Descripció de la varietat: el responsable de l'assaig utilitzarà la llista de caràcters del protocol tècnic emprat en la realització de l'assaig, i descriurà amb una sola «nota» cada un dels caràcters del protocol. La descripció de la varietat vindrà acompanyada de fotografies representatives de la varietat, almenys de: fruit sencer en tres posicions, fruit seccionat, pinyol i llavor i fulles.  
- Informe de varietats semblants: consisteix a reflectir en un quadre les diferències més importants entre els caràcters de la varietat candidata i la més pròxima o les més pròximes  
En el cas que l'examen tècnic concloga amb resultat negatiu, el responsable de l'assaig descriurà en l'informe DHE, quins requisits no s'han complit.  
Cada informe s'emetrà de forma bilingüe espanyol-anglés. Shi ?adjuntaran les fotografies representatives de cada varietat.  
Tant l?«informe d'exercici» com l?«informe de situació» hauran d'anar firmats pel director de l'IVIA. La resta dels informes hauran d'estar firmats per l'enginyer agrònom, responsable de la UETIV.  
  
12.4. Altres informes: l'OEVV podrà acordar amb el centre d'assajos la realització dels treballs tècnics o estudis comparatius sol·licitats per organitzacions internacionals (UPOV, OCVV, etc.) o necessaris per la mateixa activitat de l'OEVV. S'acordarà el mode de presentació, la data i el contingut.  
12.5. D'altra banda, tant l'informe final, com l'informe relatiu a varietats semblants, les fitxes descriptives amb les fotografies, hauran de ser introduïts en l'aplicació informàtica GERMEN de l'OEVV, en el marc de l'harmonització i homogeneïtzació dels treballs de tots els centres exigit per l'OCVV per a l'acreditació d'aquests.  
13. Anul·lacions: l'OEVV informarà el centre d'assaig de totes les anul·lacions de sol·licituds d'inscripció de varietats i dels motius d'aquesta anul·lació, de manera que el centre d'assaig puga paralitzar els treballs relacionats amb l'examen tècnic.  
14. Altres actuacions. La UETIV es compromet a realitzar les següents:  
- Proporcionar a l'OEVV l'accés, en qualsevol moment de l'execució de l'estudi, a tota la informació actualitzada que aquest vaja generant. Aquesta informació es considerarà propietat del MAGRAMA als efectes de continuïtat d'estudis semblants en períodes successius o venidors.  
- Mantindre l'abast de l'acreditació corresponent com a Centre d'Assaig de l'OEVV necessari per a formar part del grup d'Oficines d'Examen acreditades per l'Oficina Comunitària de Varietats Vegetals (OCVV), basant-se en la norma Entrustment requirements for CPVO Examination Office que estiga vigent, ja que només aquelles oficines que complisquen els requisits impostos en l'esmentada norma, podran ser acreditats per a realitzar els assajos de les espècies per a les quals estan capacitats. En aquest sentit, es realitzaran auditories, tant internes (realitzades per la mateixa OEVV), com externes (les de l'OCVV).  
  
2. Direcció de l'encàrrec de gestió  
La direcció de aquest encàrrec de gestió serà exercida per la cap d'Àrea de Plantes de Viver i de Recursos Fitogenètics de la Subdirecció General de Mitjans de Producció Agrícoles i Oficina Espanyola de Varietats Vegetals.  
Correspondrà al director de l'encàrrec de gestió acceptar l'equip de treball proposat per l'entitat concessionària, fixar les reunions necessàries, supervisar les activitats i rebre els treballs realitzats.  
  
  
3. Mitjans humans i materials  
La UETIV posarà a disposició d'esta comanda els mitjans humans i materials suficients per a desenvolupar correctament els treballs programats en els terminis d'execució previstos, a part d'assegurar que es disposa dels mitjans propis suficients per a la bona execució del projecte.  
  
A continuació s'exposen els mitjans humans i materials que, com a mínim, es disposaran.  
Mitjans humans:  
- Enginyer agrònom, responsable de la UETIV. Responsable de planificació, organització i gestió del conveni. Dedicació a temps total.  
  
- Enginyer tècnic agrícola, tècnic examinador de la UETIV. Dedicació a temps total.  
- Enginyer tècnic agrícola, tècnic examinador de la UETIV. Dedicació a temps total.  
- Enginyer tècnic agrícola, tècnic examinador de la UETIV. Dedicació a temps total.  
- Auxiliar de camp, especialista amb experiència contrastada. Dedicació a temps parcial.  
Mitjans materials:  
- Parcel·les ubicades en les instal·lacions de l'IVIA a Moncada (València) que alberguen la col·lecció de referència i el material vegetal de varietats d'estudi les d'espècies de cítrics.  
- Parcel·la ubicada en les instal·lacions de l'IVIA a Moncada (València) que alberga la col·lecció de referència i el material vegetal de varietats d'estudi d'albercoc.  
- Parcel·la ubicada en les instal·lacions de l'IVIA a Moncada (València) que alberga la col·lecció de referència i el material vegetal de varietats d'estudi de caqui.  
- Parcel·la ubicada en les instal·lacions de l'IVIA a Museros (València) que alberga la col·lecció de referència i el material vegetal de varietats d'estudi de nispro.  
- Parcel·la ubicada en les instal·lacions de l'IVIA a Carcaixent (València) que alberga la col·lecció de referència i el material vegetal de varietats d'estudi de bresquilla i prunera japonesa.  
- Parcel·la ubicada en les instal·lacions de l'IVIA a Elx (Alacant) que alberga la col·lecció de referència i el material vegetal de varietats d'estudi de magraner.  
- Laboratori de caracterització de material vegetal, siti en les instal·lacions de l'IVIA-UETIV a Moncada (València).  
  
4. Descripció dels treballs  
Els treballs a abonar són els següents d'acord amb les tasques o característiques descrites en l'annex 1:  
1. Manteniment de la parcel·la d'assaig i, si és el cas, de la col·lecció de referència. Comprendrà les despeses per les labors de preparació, manteniment, cultiu i tractaments de la parcel·la d'assaig i de la parcel·la de la col·lecció de referència que corresponga, així com les despeses per la contractació de personal de suport.  
2. Examen tècnic DHE. Es concreta en els informes següents:  
2.1. Informe provisional. En el preu a abonar per cada informe s'inclouran: el cost d'elaboració de l'informe més el cost de les característiques avaluades l'any en curs. No s'inclouran en el preu les característiques ja avaluades en els anys anteriors, llevat que, calga repetir les observacions.  
2.2. Informe final. En el preu a abonar per cada informe final s'inclouran: el cost d'elaboració de l'informe més el cost de les característiques avaluades fins a la data de firma d'aquest.  
  
5. Cronograma  
En el punt 1 del present annex s'ha descrit la metodologia de treball. És necessari mencionar que els treballs d'examen tècnic de varietats i el manteniment de la col·lecció de referència estan subjectes al cicle de cultiu de cada una de les espècies assajades.  
A continuació es presenta el cronograma detallat per a cada any de treball, per a cada una de les espècies.